Diari Oficial de la Generalitat Valenciana


Sumari del DOGV 6189, del 21-01-2010 (2010/199)

Acceptació de la delegació de la gestió de diverses taxes i impostos dels ajuntaments d'Almoradí, Beniarrés, Sella i Tibi.
--------------------------------------------------------------------------------------------------------------------------

### Dades del document

Número de DOGV
:   6189

Data del DOGV
:   21-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/199


Data del document
:   21-12-2009

Organisme emissor
:   Diputacio d'Alacant. Suma. Gestio Tributària

Tipus de document
:   Informació Pública

Acceptació de la delegació de la gestió de diverses taxes i impostos dels ajuntaments d'Almoradí, Beniarrés, Sella i Tibi. [2010/199]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei reguladora de les Hisendes locals, es publica l'acceptació, mitjançant un decret del president de la Diputació Provincial de data 21 de desembre de 2009, de les delegacions efectuades pels plens dels ajuntaments d'Almoradí, en la sessió de data 2 de novembre de 2009, Beniarrés, en la sessió de data 4 de març de 2009, de Sella, en la sessió de data 30 d'octubre de 2009, i de Tibi, en la sessió de data 24 de setembre de 2009, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de determinats tributs i tots altres ingressos de dret públic, dels municipis de la província, aprovat en la sessió del Ple Provincial de data 1 de juliol de 2004 (BOP número 175, de data 31.07.2004, i el DOGV número 4819, de data 13.08.2004).  
Tributs i tots altres ingressos de dret públic per als quals es deleguen en la Diputació Provincial d'Alacant les facultats atribuïdes als ajuntaments que a continuació es detallen en matèria de gestió, liquidació, inspecció tributària i recaptació.  
Almoradí  
- Taxa per l'aprofitament especial del domini públic local amb caixers automàtics, amb accés directe des de la via pública.  
Beniarrés  
- Impost sobre construccions, instal·lacions i obres.  
Sella  
- Impost sobre l'increment del valor dels terrenys de naturalesa urbana.  
Tibi  
- Taxa d'entrada de vehicles i guals permanents, càrrega i descàrrega de mercaderies.  
- Taxa per ocupació de subsòl, sòl i volada de la via pública.  
Aquestes delegacions realitzades a favor de la Diputació Provincial pels municipis d'Almoradí, Beniarrés, Sella i Tibi produiran efecte des de l'endemà del dia que es publiquen en el Butlletí Oficial de la Província i estaran vigents fins a la finalització del cinqué any, comptador des de l'endemà de la seua entrada en vigor. I quedaran prorrogades de forma tàcita per períodes de cinc anys, si cap de les parts hi manifesta expressament la seua voluntat en contra, comunicant-ho a l'altra, amb una antelació no inferior a sis mesos al seu acabament o a la de qualsevol dels períodes de pròrroga.  
Alacant, 21 de desembre de 2009.- El president: José Joaquín Ripoll Serrano. La secretària general: Amparo Koninckx Frasquet.